"Vatan sizni sog'indi"
“Bosh qo’mondon sifatida, xalq nomidan aytamanki, omon qaytgan qiz-o'g'lonlar, sog'indik”, - dedi prezident Barak Obama zobitlarga.
U borgan Fort-Braggdan chiqqan maxsus kuchlar 2003-yilda Iroqqa birinchilardan bo’lib kirgan edi. Prezident AQSh askarlari shijoati, xizmatiga tahsin aytdi. “Iroqda amerikalik 1.5 million zobit kurashdi. 30 mingdan ziyodi yaralandi. 4 yarim ming harbiyni qo’ldan boy berdik”. Oq uy matbuot kotibi Jey Karni 31-dekabr muhim sana deydi. Ungacha Amerika qo’shinlari Iroqni butunlay tark etgan bo’ladi. AQShga safar qilayotgan Iroq Bosh vaziri Nuri al-Malikiy ham prezident Obama qatori Shimoliy Karolina shtatiga bordi. Malikiy kechagi chiqishida Amerika kompaniyalarini Iroqqa chorladi. AQSh Savdo Palatasida so’zlagan vazir ta’rificha, Bag’dod va boshqa shaharlar kelajagini generallar emas, biznes va tadbirkorlik belgilaydi. Oq uy nazarida Iroq o’z xavfsizligini ta’minlashga qodir. Jangari hujumlari hali to’liq barham topmasa-da, ko’lami keskin kamaygan.